CELEX: 62021TN0790
Language: ro
Date: 2021-12-22 00:00:00
Title: Cauza T-790/21: Acțiune introdusă la 22 decembrie 2021 – PL/Comisia

14.2.2022   
            
            
               RO
            
            
               Jurnalul Oficial al Uniunii Europene
            
            
               C 73/58
            
         
      Acțiune introdusă la 22 decembrie 2021 – PL/Comisia
      (Cauza T-790/21)
      (2022/C 73/73)
      Limba de procedură: franceza
      
         Părțile
      
      
         Reclamant: PL (reprezentant: N. de Montigny, avocată)
      
         Pârâtă: Comisia Europeană
      
         Concluziile
      
      Reclamantul solicită Tribunalului:
      
                  —
               
               
                  anularea deciziei de repartizare din 16 februarie 2021 a Direcției Generale Resurse Umane și Securitate;
               
            
                  —
               
               
                  anularea, în măsura în care este necesar, a deciziei de respingere a reclamației prezentate în temeiul articolului 22c din 16 septembrie 2021;
               
            
                  —
               
               
                  constatarea faptului că Comisia nu a luat măsurile de executare a Hotărârilor Tribunalului din 15 aprilie 2015 și din 13 decembrie 2018, cu respectarea motivelor acestora, și a faptului că Comisia a încălcat principiul autorității de lucru judecat;
               
            
                  —
               
               
                  obligarea Comisiei la plata unei despăgubiri de 250 000 de euro pentru prejudiciul material suferit și de 100 000 de euro pentru prejudiciul moral suferit;
               
            
                  —
               
               
                  obligarea Comisiei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă trei motive.
      
                  1.
               
               
                  Primul motiv întemeiat pe necompetența autorității administrative care a respins reclamația reclamantului.
               
            
                  2.
               
               
                  Al doilea motiv întemeiat pe încălcarea articolului 266 TFUE, pe autoritatea de lucru judecat, pe principiul neretroactivității și pe abuzul de procedură, pe încălcarea garanțiilor procedurale, pe încălcarea dreptului de a fi ascultat în mod efectiv și în conformitate cu obiectivul urmărit prin acest drept. Acest motiv este împărțit în trei aspecte:
                  
                              —
                           
                           
                              primul aspect, întemeiat pe încălcarea dreptului la apărare al reclamantului, a dreptului de a fi ascultat, pe lipsa unei anchete administrative, pe încălcarea principiului contradictorialității și a principiului egalității armelor, pe încălcarea articolului 41 din Carta drepturilor fundamentale a Uniunii Europene și a dreptului la o bună administrare, precum și pe nerespectarea termenului rezonabil;
                           
                        
                              —
                           
                           
                              al doilea aspect, întemeiat pe admiterea nerespectării scopului procedural și a abuzului de procedură, pe nerespectarea obligației de solicitudine și a protecției informatorului;
                           
                        
                              —
                           
                           
                              al treilea aspect, întemeiat pe încălcarea principiilor și normelor privind retroactivitatea și securitatea juridică a acesteia, pe încălcarea principiilor imparțialității (obiective și subiective), pe dorința de a adopta aceeași decizie cu același domeniu de aplicare și pe baza acelorași motive, în loc să se compenseze pierderea șansei de a obține respectarea în timp util și în mod efectiv a drepturilor procedurale ale reclamantului.
                           
                        
            
                  3.
               
               
                  Al treilea motiv întemeiat pe încălcarea articolului 22a din Statutul funcționarilor Uniunii Europene (denumit în continuare „statutul”), a obligației de asistență și de solicitudine în cadrul procedurii de schimbare a repartizării, a articolului 22c din statut și a protecției acordate avertizorilor de integritate, a obligațiilor de diligență, de neutralitate, de imparțialitate și de obiectivitate, a dreptului reclamantului la un tratament echitabil al dosarului său de către administrație, precum și pe încălcarea așteptărilor sale legitime și a abuzului de procedură. Acest motiv este împărțit în patru aspecte:
                  
                              —
                           
                           
                              primul aspect, întemeiat pe încălcarea articolului 22c din statut, în măsura în care autoritatea împuternicită să facă numiri (denumită în continuare „AIPN”) nu a adoptat procedura prevăzută de această dispoziție.
                           
                        
                              —
                           
                           
                              al doilea aspect, întemeiat pe încălcarea obligației de solicitudine;
                           
                        
                              —
                           
                           
                              al treilea aspect, întemeiat pe încălcarea principiilor obiectivității, imparțialității și neutralității AIPN competente și pe încălcarea principiului egalității de tratament și al nediscriminării.
                           
                        
                              —
                           
                           
                              al patrulea aspect, întemeiat pe încălcarea normelor aplicabile în materie de sarcină a probei.